nahid-hub/BLUGE-bengali-wikipedia-section-title-prediction huggingface dataset:
শরীরে অগ্ন্যাশয় যদি যথার্থ ইনসুলিন তৈরি করতে না পারে অথবা শরীরে ইনসুলিনের সঠিক কাজ ব্যাহত হয় তাহলে সেটাকে ডায়াবেটিস বলা হয়। এ রোগে আক্রান্ত রোগীদের ঘন ঘন প্রস্রাব হয়; অধিক তৃষ্ণার্ত অনুভব করে এবং বার বার মুখ শুকিয়ে যায়।আক্রান্তরা অতিশয় দুর্বলতা, সার্বক্ষণিক ক্ষুধা, স্বল্প সময়ে দেহের ওজন হ্রাস, চোখে ঝাপসা দেখাসহ নানান সমস্যায় ভোগে। তারা ঔষধের পাশাপাশী সবুজ শাক-সবজি খাবেন। বিশেষ করে শালগম খাবেন। ডায়াবেটিস রোগীদের জন্য এটি অত্যন্ত উপকারী।শালগম দেহের রোগপ্রতিরোধ ক্ষমতা বৃদ্ধিতে সহায়তা করে। এটি হৃদযন্ত্রের জন্য উপকারী। এতে থাকা ভিটামিন-সি দেহের কোষ ক্ষয় রোধ করে। শালগমের পাতায় গ্লুকোসিনোলেট নামক উপকারী উপাদান রয়েছে, যা ক্যান্সার প্রতিরোধ করে রক্তের কোলেস্টেরলের মাত্রা নিয়ন্ত্রণ করে। শালগমে প্রচুর আঁশ থাকায় এটি কোষ্ঠকাঠিন্য নিরাময় করে। শালগম কফ, ব্রঙ্কাইটিস ও অ্যাজমা নিরাময়ে সাহায্য করে শালগম রক্ত পরিশোধিত করে এবং রক্তকণিকা বৃদ্ধিতে সাহায্য করে এটি দেহে রোগসংক্রমণে বাধা দেয় শালগম ক্ষুধামন্দা দূর করে শালগমের রস রক্তে ই।রিক এসিডের মাত্রা কমাতে সাহায্য করে এটি ব্রণসহ ত্বকের অন্যান্য সমস্যা নিরাময়ে কার্যকরী ভূমিকা পালন করে।শালগম অত্যন্ত পুষ্টিকর একটি সবজি। সাধারণত শীতকালের এই সবজিতে প্রচুর ভিটামিন, ক্যালসিয়াম, পটাশিয়াম এবং প্রচুর পরিমাণে আঁশ আছে। এর পাতা শাক হিসেবে খাওয়া যায় যা অত্যন্ত পুষ্টিকর। আসুন জেনে নেই শালগম খাওয়ার উপকারিতা গুলো।শালগম দেহের রোগপ্রতিরোধ ক্ষমতা বৃদ্ধিতে সহায়তা করে।এর লিউটিন নামক উপাদান হৃদযন্ত্রের জন্য উপকারী।এতে থাকা ভিটামিন-সি দেহের কোষ ক্ষয় রোধ করে।শালগমের পাতায় গ্লুকোসিনোলেট নামক উপকারী উপাদান রয়েছে, যা ক্যান্সার প্রতিরোধ করে।রক্তের কোলেস্টেরলের মাত্রা নিয়ন্ত্রণ করে।শালগমে প্রচুর আঁশ থাকায় এটি কোষ্ঠকাঠিন্য নিরাময় করে।ডায়াবেটিস রোগীদের জন্য এটি অত্যন্ত উপকারী।শালগম কফ, ব্রঙ্কাইটিস ও অ্যাজমা নিরাময়ে সাহায্য করে।শালগম রক্ত পরিশোধিত করে এবং রক্তকণিকা বৃদ্ধিতে সাহায্য করে।এটি দেহে রোগসংক্রমণে বাধা দেয়।শালগম ক্ষুধামন্দা দূর করেশালগমের রস রক্তে ইউরিক এসিডের মাত্রা কমাতে সাহায্য করেএটি ব্রণসহ ত্বকের অন্যান্য সমস্যা নিরাময়ে কার্যকরী ভূমিকা পালন করে।
সঠিক অনুচ্ছেদ শিরোনাম কোনটি?
titleA. ব্যবহার
titleB. বর্ণনা
titleC. উপকারিতা
titleD. সতর্কতা
উত্তর: titleC
হাজীগঞ্জ উপজেলার দক্ষিণ-পূর্বাংশে গন্ধর্ব্যপুর উত্তর ইউনিয়নের অবস্থান। এ ইউনিয়নের পশ্চিমে বড়কুল পূর্ব ইউনিয়ন, দক্ষিণে গন্ধর্ব্যপুর দক্ষিণ ইউনিয়ন ও শাহরাস্তি উপজেলার সূচীপাড়া উত্তর ইউনিয়ন, পূর্বে শাহরাস্তি উপজেলার মেহের দক্ষিণ ইউনিয়ন এবং উত্তরে শাহরাস্তি উপজেলার টামটা দক্ষিণ ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. আয়তন
titleB. প্রশাসনিক কাঠামো
titleC. অবস্থান ও সীমানা
titleD. শিক্ষা ব্যবস্থা
উত্তর: titleC
১৯০৭, ১৯১২ ও প্রথম বিশ্বযুদ্ধের পর ইংল্যান্ড দলের নির্বাচকমণ্ডলীর সভাপতি মনোনীত হয়েছিলেন।

১৯০৭ সালে ভগলার, সোয়ার্জ, ফকনার ও হোয়াইটের ন্যায় খ্যাতনামা বোলারদের নিয়ে দক্ষিণ আফ্রিকা দল আসলে ইংরেজ একাদশ গড়তে লর্ড হককে সি. এইচ. বি. মারশ্যামসহ তিনি সহযোগিতা করেন। পাঁচ বছর পর ১৯১২ সালে ইংল্যান্ডে অনুষ্ঠিত দূর্বলমানের ত্রি-দেশীয় প্রতিযোগিতায় ফস্টার, জন শাটার ও সি. বি. ফ্রাই ইংল্যান্ড দল গঠনের দায়িত্বে ছিলেন। ১৯২১ সালে যুদ্ধ পরবর্তীকালে ফস্টার, আর. এইচ. স্পুনার ও জন ড্যানিয়েল ইংল্যান্ড একাদশ গড়েন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. শৈশবকাল
titleC. প্রশাসনে অংশগ্রহণ
titleD. ব্যক্তিগত জীবন
উত্তর: titleC
রাশিয়ার সাথে সিরিয়া বরাবরের মত ঘনিষ্ঠ কূটনৈতিক সম্পর্ক বজায় রেখেছে। বাশারের পিতা হাফেজ আল-আসাদ স্নায়ুযুদ্ধকালীন সোভিয়েত ইউনিয়ন ও পরবর্তীতে রাশিয়ান ফেডারেশানের সাথে সুসম্পর্ক বজায় রেখেছেন এবং বাশার এই বন্ধুত্বকে আরও শক্তিশালী করার উদ্দেশ্যে উদ্যোগী হয়েছেন।

২০০৮ সালের জর্জিয়া তার স্বাধীনতাকামী ও রাশিয়াপন্থী দক্ষিণ ওসেশিয়া প্রদেশে সামরিক অভিযান চালাবার পর যে যুদ্ধের সূচনা হয়, বাশার সেই যুদ্ধ চলাকালীন সময়ে রাশিয়া সফর করেন। তিনি দক্ষিণ ওসেশিয়ার ঘটনাবলীর সাথে ইরাকের রাজনৈতিক পরিস্থিতির সাদৃশ্য তুলে ধরেন ও জর্জিয়ার আগ্রাসনের তীব্র নিন্দা জানান। উল্লেখ্য উক্ত যুদ্ধে রাশিয়ার হস্তক্ষেপের পর রুশ সৈন্যরা দক্ষিণ ওসেশিয়াকে শত্রুমুক্ত করে জর্জিয়ার অভ্যন্তরে ঢুকে পড়ে। রুশ বাহিনী জর্জিয়ার রাজধানী তিবলিসির ৬০ কিলোমিটারের মধ্যে পৌছে গেলে ন্যাটো সহ মার্কিন যুক্তরাষ্ট্রের পরামর্শে জর্জিয়া সৈন্য ও অভিযান প্রত্যাহার করে ও সংকটের সমাপ্তি ঘটে।

সঠিক অনুচ্ছেদ শিরোনাম কোনটি?
titleA. ২০০৬ লেবানন-ইসরায়েল সংঘর্ষ
titleB. বৈদেশিক নীতি
titleC. রাশিয়ান ফেডারেশান
titleD. অর্থনৈতিক নীতিমালা
উত্তর: titleC
রেফারী শব্দটির উৎপত্তি ঘটেছে ফুটবল খেলা থেকে। প্রকৃতপক্ষে দলের অধিনায়কগণ একে-অপরের সাথে আলাপ-আলোচনার মাধ্যমে মাঠের সমস্যাগুলো সমাধান ও নির্ধারণ করে থাকেন। ঘটনা পরম্পরায় একজন রেফারী আম্পায়ার পদবীর প্রতিনিধিত্ব করেন। প্রত্যেক দলই দলীয় অধিনায়কের অনুমোদনক্রমে খেলায় মনোযোগের জন্য তাদের দলীয় আম্পায়ার আনেন। পরবর্তীকালে একজন তৃতীয় নিরপেক্ষ কর্মকর্তাকে খেলায় সংশ্লিষ্ট করা হয়। আম্পায়ারগণ কোন সিদ্ধান্তে উপনীত হতে ব্যর্থ হলে একজন রেফারী সমস্যা সমাধানের জন্য "প্রেরিত হন"। ১৮৯১ সালের পূর্ব পর্যন্ত খেলায় রেফারীর কোন ভূমিকা ছিল না। আম্পায়ারগণ লাইন্সম্যানরূপে তাদের দায়িত্ব পালনের মাধ্যমে মাঠে রেফারীর আগমন ঘটে। লক্ষণীয় যে, লাইন্সম্যান বা লাইন্সওম্যানগণই বর্তমানে সহকারী রেফারী নামে পরিচিত।

আজকাল অনেক শৌখিন ফুটবল খেলায় উভয় পক্ষ থেকে তাদের নিজস্ব সহকারী রেফারী সরবরাহ করেন যা সচরাচর ক্লাব লাইন্সম্যান নামে পরিচিত হন। তারা ফুটবল সংস্থার মনোনীত ও নিরপেক্ষ রেফারীকে সহায়তা করে থাকেন।

সঠিক অনুচ্ছেদ শিরোনাম কোনটি?
titleA. হ্যান্ডবল
titleB. বেসবল
titleC. উৎপত্তি
titleD. ভূমিকা
উত্তর: titleC
এশিয়াটিক সোসাইটির গ্রন্থাগারে ছাব্বিশটি ভাষা ও লিপিতে লিখিত প্রায় ৪৭,০০০ পুঁথি এবং প্রায় ১,৪৯,০০০ খণ্ড ছাপা পুস্তকের সম্ভার রয়েছে। এই গ্রন্থাগারটি প্রতিষ্ঠানের সদস্য ছাড়াও বহু ইউরোপিয় ও ভারতীয়দের দেওয়া উপহার সংগ্রহ করে গড়ে উঠেছে। ১৭৮৪ খ্রিষ্টাব্দের ২৫শে মার্চ হেনরি রিচার্ডসন সাতটি ফারসি পুঁথি এবং ১০ নভেম্বর উইলিয়াম মার্সডেন তার লেখা সুমাত্রা দ্বীপের ইতিহাস গ্রন্থটি দান করে এই গ্রন্থাগারের সূচনা করেন। ১৮০৮ খ্রিষ্টাব্দে এই গ্রন্থাগার জনগণের জন্য খুলে দেওয়া হয়। ১৮০৮ খ্রিষ্টাব্দে টিপু সুলতানের প্রাসাদের গ্রন্থাগার থেকে বহু দুর্মূল্য পুঁথি এই গ্রন্থাগারকে দান করা হয়, যার মধ্যে গুলিস্তান গ্রন্থের একটি পুরাতন পুঁথি এবং মুঘল সম্রাট শাহ জাহানের স্বাক্ষর করা বাদশাহনামা নামক গ্রন্থ ছিল উল্লেখযোগ্য। ফোর্ট উইলিয়াম কলেজ বন্ধ হয়ে গেলে এই কলেজের সমস্ত সংস্কৃত, আরবি, উর্দু ও ফারসি ভাষার পুথিগুলি এশিয়াটিক সোসাইটির তত্ত্বাবধানে নিয়ে আসা হয়।

এই প্রতিষ্ঠানের সংগৃহীত পুঁথিগুলির মধ্যে উল্লেখযোগ্য হল সপ্তম শতাব্দীতে রচিত কুব্জিকামাতম, ১৩৬২ খ্রিষ্টাব্দে রচিত ঋগবেদপদপাঠ, কিরণাবলি, চারুচর্য, পরাসিকাপ্রকাশ, ললিতবিস্তার, দায়ভাগ, কালচক্রটীকা, কালচক্রাবেতার, দেবীমাহাত্ম্যম্, সন্ধ্যাকর নন্দী রচিত রামচরিত মানস, শ্রীনিবাস রচিত ভট্টিকাব্যটীকা, দ্বাদশ শতাব্দীতে রচিত কালাইদ-আল-ইকুয়াইন-ওয়া-মহসিন-আল-আয়ান ও খারিদাত আল-কাস্র, ত্রয়োদশ শতাব্দীতে রচিত আ-মাদখুল ও তাফসির-ই-কুরান, পঞ্চদশ শতাব্দীতে রচিত তুহফাত-আল-আহবার-ফি-উসুল-আত-হাদিথ-ওয়া'ল-আখবর, অষ্টাদশ শতাব্দীতে রচিত কিতাব আল-ই'লান ও আদাব-ই-আলমগিরি, অষ্টসহস্রিকা প্রজ্ঞাপারমিতা, অপরিমিতায়ুর্নাম মহাযান সূত্র, পঞ্চরক্ষ, পরমার্থনাম সঙ্গতি, বিবেক পঞ্চামৃত, শাহনামা, ফরং-ই-ঔরং শাহী, দিওয়ান-ই-মখফি, কিসসা-ই-নুশ-আফারিন, আমির নামা তুতিনামা, ইয়ার-ই-দনেশ, তফ্রিবুল-ইমরাহ, ইমারাতুত-আকবর প্রভৃতি।

সঠিক অনুচ্ছেদ শিরোনাম কোনটি?
titleA. সংগ্রহালয়
titleB. প্রকাশনা
titleC. গ্রন্থাগার
titleD. প্রতিষ্ঠার ইতিহাস
উত্তর: titleC
উইজডেন কর্তৃপক্ষ তাদের ১৯৩৪ সালের সংস্করণে ম্যানি মার্টিনডেল ও ব্যাটসম্যান জর্জ হ্যাডলিকে ওয়েস্ট ইন্ডিজ দলের অপরিহার্য ও দৈত্যরূপে আখ্যায়িত করেছিল। ব্যাট হাতে জর্জ হ্যাডলির পাশাপাশি দলের সফলতা প্রাপ্তিতে মার্টিনডেলের উপর নির্ভর করতে হতো। তাসত্ত্বেও, জর্জ হ্যাডলিকে উইজডেন কর্তৃপক্ষ অন্যতম বর্ষসেরা ক্রিকেটারের সম্মাননায় অভিষিক্ত করে; ম্যানি মার্টিনডেলকে নয়।

ব্রিজিত লরেন্স মন্তব্য করেন, মার্টিনডেল দ্রুততার সাথে ওয়েস্ট ইন্ডিজের প্রথম সেরা টেস্ট ফাস্ট বোলারের মর্যাদা পেয়েছেন। তিনি ওয়েস্ট ইন্ডিজের টেস্ট মর্যাদা প্রাপ্তির শুরুর দিকের পেস আক্রমণ পরিচালনার দায়িত্বে ছিলেন ও জর্জ হ্যাডলির ন্যায় ব্যাটসম্যানেরা দলের ভিত গড়ে তুলেছেন।

সঠিক অনুচ্ছেদ শিরোনাম কোনটি?
titleA. অবসর
titleB. ব্যক্তিগত জীবন
titleC. মূল্যায়ন
titleD. খেলার ধরন
উত্তর: titleC
ফেনীর সোনাগাজীর মাদ্রাসাছাত্রী নুসরাত জাহান রাফিকে শিক্ষা প্রতিষ্ঠানে মাদ্রাসার অধ্যক্ষের বিরুদ্ধে শ্লীলতাহানির অভিযোগ করায় অধ্যক্ষ তার অনুসারীদের কে হত্যার প্ররোচণা দিয়ে নির্দেশনা প্রদান করে। হত্যাকাণ্ডে অংশ নেয়া এক হত্যাকারী স্বীকার করে যে এর আগে নুসরাত কে প্রেমের প্রস্তাব দিয়ে সে প্রত্যাখ্যাত হয় এবং পূর্ব রাগের জের ধরে সেও এই হত্যা পরিকল্পনায় অংশ নেয়।

হত্যা পরিকল্পনাকারীরা এর আগে ২০১৬ সালে নুসরাতের চোখে চুন জাতীয় দাহ্য পদার্থ ছুঁড়ে মেরেছিল। তখন নুসরাতকে হাসপাতালে চিকিৎসা করানো হয়। ২০১৯ সালের ২৭ মার্চ অধ্যক্ষ সিরাজ উদ দৌলা নুসরাতকে শ্লীলতাহানির চেষ্টা করে এবং এই পরিপ্রেক্ষিতে অধ্যক্ষ এর বিরুদ্ধে শ্লীলতাহানির অভিযোগে মামলা করা হয়।

সঠিক অনুচ্ছেদ শিরোনাম কোনটি?
titleA. হত্যার কারণ
titleB. হত্যার বর্ণনা
titleC. মামলার কার্যক্রম
titleD. হত্যার বিচার
উত্তর: titleA
পশ্চিমবঙ্গের পঞ্চায়েত সংস্থাগুলির আয়ের উৎস যথেষ্ট নয়। সেই কারণে এদের সরকারি অনুদানের উপর অনেকাংশে নির্ভর করতে হয়। এই সরকারি অনুদানই গ্রাম পঞ্চায়েত, পঞ্চায়েত সমিতি ও জেলা পরিষদের আয়ের প্রধান উৎস। এই অনুদান প্রধানত দুই ধরনের – সাধারণ অনুদান ও বিভিন্ন সরকারি প্রকল্প রূপায়নে বরাদ্দ বিভাগীয় অর্থ।

গ্রাম পঞ্চায়েতগুলি কর্মচারী, প্রধান ও উপ-প্রধানের বেতন, সদস্যদের রাহাখরচ ও দৈনিক ভাতা বাবদ সরকারি অনুদান; ম্যাচিং গ্রান্ট ও প্রকল্প রূপায়নের জন্য বরাদ্দ অর্থ পেয়ে থাকে।

পঞ্চায়েত সমিতিগুলিকেও রাজ্য সরকার বিভিন খাতে অনুদান ও কর্মচারীদের বেতন ও ভাতা বাবদ অর্থ; প্রশাসনিক ব্যয়বরাদ্দ ও প্রকল্প রূপায়নের অর্থ দিয়ে থাকে।

জেলা পরিষদ কেন্দ্র ও রাজ্য সরকারের কাছ থেকে অনুদান পেয়ে থাকে। এই অনুদানে কর্মচারীদের বেতন ও ভাতা প্রদান; প্রশাসনিক ব্যয় ও প্রকল্প রূপায়নের ব্যয় নির্বাহিত হয়। 
১৯৯৫ সালে গঠিত অর্থ কমিশনের প্রতিবেদন অনুসারে প্রমোদ কর থেকে সংগৃহীত সমস্ত অর্থ; অন্যান্য সব রকমের সংগৃহীত কর থেকে ১৬% রাজ্য সরকার স্থানীয় পঞ্চায়েত সংস্থা ও পুরসভাগুলিকে দিয়ে থাকেন এবং সেচ কর বাবদ আদায়ীকৃত অর্থ জেলা পরিষদকে দিয়ে থাকেন।

সঠিক অনুচ্ছেদ শিরোনাম কোনটি?
titleA. বামফ্রন্ট আমল - 'দ্বিতীয় প্রজন্ম' (১৯৭৭-বর্তমানকাল)
titleB. গ্রাম পঞ্চায়েত প্রশাসন
titleC. সরকারি অনুদান
titleD. পঞ্চায়েত সমিতি প্রশাসন
উত্তর: titleC
জনগণনার বর্ণনা বলছে, মাতৃভাষা হচ্ছে সেই ভাষা, মানুষের শিশুকালে তার মা তার সঙ্গে যে ভাষায় কথা বলে। মাতৃভাষা হিসেবে বাংলা ব্যবহারের হার বীরভূম জেলায় ১৯৬১ খ্রিষ্টাব্দের ৯০.৫ শতাংশ থেকে ২০১১ খ্রিষ্টাব্দে বৃদ্ধি পেয়ে ৯১.৯ শতাংশ হয়েছে। সাঁওতালি ব্যবহারের হার ১৯৬১ খ্রিষ্টাব্দের ৬.৯ শতাংশ থেকে ২০১১ খ্রিষ্টাব্দে কমে ৫.৯ শতাংশ হয়। অন্যান্য মাতৃভাষায় কথা বলার হার ২০১১ খ্রিষ্টাব্দের হিসেবে: হিন্দি ১.২ শতাংশ, খোরঠা/খোট্টা ০.৩ শতাংশ, কোডা/কোরা ০.২ শতাংশ, তেলুগু ০.১ শতাংশ এবং কুরুখ/ওরাওঁ ০.১ শতাংশ।

২০১১ খ্রিষ্টাব্দের জনগণনা মোতাবেক মহম্মদ বাজার সমষ্টি উন্নয়ন ব্লকের মোট জনসংখ্যার মধ্যে ১১০,৫০৬ জন ব্যক্তি হিন্দু ধর্মবলম্বী, শতাংশের হিসেবে ৬৭.১৫ ছিল। মুসলমান ধর্মাবলম্বী ৫১,৪৮৭ জন, অর্থাৎ মোট জনসংখ্যার ৩১.২৯ শতাংশ। খ্রিস্টান ধর্মবলম্বী ১,২৬৬ জন, মোট জনসংখ্যার ০.৭৭ শতাংশ। অন্যান্য ধর্মের মানুষ আছেন ১,৩১১ জন, যা মোট জনসংখ্যার ০.৮০ শতাংশ।  

বীরভূম জেলায় মোট জনগণের নিরিখে হিন্দুদের অনুপাত ১৯৬১ খ্রিষ্টাব্দের ৭২.২ শতাংশের তুলনায় ২০১০ খ্রিষ্টাব্দে কমে ৬২.৩ শতাংশ হয়েছে। সেই তুলনায় একই সময়কালে মুসলমানদের অনুপাত ২৭.৬ শতাংশ থেকে বেড়ে ৩৭.১ শতাংশ হয়েছে। খ্রিস্টানদের অনুপাত ২০১১ খ্রিষ্টাব্দে ছিল ০.৩ শতাংশ।

সঠিক অনুচ্ছেদ শিরোনাম কোনটি?
titleA. ভাষা ও ধর্ম
titleB. স্বাস্থ্যরক্ষা
titleC. অর্থনৈতিক অবস্থা
titleD. পর্যবেক্ষণ
উত্তর: titleA
ফো এর উৎপত্তি হয় বিংশ শতাব্দীর শুরুতে, উত্তর ভিয়েতনামে, হানোয় এর দক্ষিণপূর্বে নাম ডিন প্রদেশে। ঐতিহ্যগতভাবে ফো এর আঁতুড়ঘর ধরা হয় ভান চু এবং ডাম চু গ্রামকে। গ্রামবাসীদের মতে ফো ভান চু গ্রামে ফরাসী ঔপনিবেশিক যুগের আগে থেকেই খাওয়া হত।

ফো এর জনপ্রিয়তা আসে ফরাসী উপনিবেশ স্থাপনের পর, যখন গরুর মাংসের আমদানী বৃদ্ধি পায় তারপর। চীনের ইউনান এবং কুয়াংতোং প্রদেশের শ্রমিকেরা একে জনপ্রিয় করে তোলে কেননা ফো এর স্বাদ তাদের স্থানীয় খাবারের মত ছিল।

ফো সাধারনত ফেরিওয়ালারা ভোরে এবং সন্ধ্যায় তাদের ভ্রাম্যমান চুলায় নিয়ে বিক্রি করতেন। তাদের ভ্রাম্যমান চুলার দুটো অংশ থাকত, এক অংশে কাঠ দিয়ে জ্বালানো আগুন এবং আরেক অংশে নুডুলস , মসলা ,ভেষজ এবং মাংস থাকত.

সঠিক অনুচ্ছেদ শিরোনাম কোনটি?
titleA. উপাদান এবং প্রস্তুত প্রণালী
titleB. ইতিহাস
titleC. বিশ্বায়ন
titleD. উন্নতি
উত্তর: titleB
নেপালের সংস্কৃতি হিন্দু এবং বৌদ্ধ সংস্কৃতির মিশ্রণে হয়েছে। নেপালের প্রধান পর্ব বিজয়া দশমী, বুদ্ধ জয়ন্তী, তিহার, ল্হোসার আদি।নেপালের রাষ্ট্রীয় পোশাক দৌরা সুরুৱাল (পুরুষ) এবং সারী (মহিলা)।

নেপালের সংস্কৃতি অনেকগুলো দেশীয়, আদিবাসী গোষ্ঠীর সংস্কৃতির সমন্বয়ে গড়ে উঠেছে, ফলে নেপাল এক বহুসাংস্কৃতিক রাষ্ট্র। নেপালের সংস্কৃতি বেশ সমৃদ্ধ এবং বৈচিত্র্যপূর্ণ, বিশেষকরে নেওয়ার জনগোষ্ঠীর সংস্কৃতি। নেওয়ার জনগোষ্ঠী অনেকগুলো পার্বণ পালন করে এবং তারা তাদের গান ও নাচের জন্য সুপরিচিত।

নেপালের সাধারণ খাদ্যতালিকা- "ডাল-ভাত-তরকারী", এর সাথে থাকে "আচার" বা "চাটনী"। নিচু সমতল ভূমিতে ঘরের কাঠামো তৈরির প্রধান উপকরণ বাঁশ, গোবর মিশ্রিত কাদা দিয়ে ঘরের দেয়াল তৈরি করা হয়। এধরনের ঘর শীতের দিনে বেশ গরম এবং গরমের দিনে বেশ ঠান্ডা থাকে।

নেপালী বৎসর ১২ মাসে বিভক্ত এবং বছরের শুরু হয় মধ্য এপ্রিলে। নেপালে সাপ্তহিক ছুটির দিন হচ্ছে শনিবার।

নেওয়ারী সঙ্গীতে ঐকতান সৃষ্টির জন্য বিভিন্ন ধরনের বাদ্যযন্ত্র ব্যবহৃত হয়, অধিকাংশই বাজাতে হয় ঘষে ঘষে, তবে বাঁশি ও বাঁশিজাতীয় আরো কিছু বাদ্যযন্ত্র রয়েছে। তারযুক্ত বাদ্যযন্ত্র খুব কম ব্যবহৃত হয়। সঙ্গীত রয়েছে বিভিন্ন ব্যঞ্জনার, যা ভিন্ন ভিন্ন ঋতু এবং উৎসবকে মূর্ত করে তোলে। যেমন, "পাহান চারে" সঙ্গীত পরিবেশিত হয় অত্যন্ত দ্রুত লয়ে এবং "ডাপা" সঙ্গীত পরিবেশিত হয় খুব ধীর লয়ে। কিছু বাদ্যযন্ত্র আছে যেগুলো শুধুমাত্র যন্ত্রসঙ্গীতেই ব্যবহৃত হয়, যেমন- "ধিমাই" ও "ভুসিয়া"। "ধিমাই" বাজে সবচেয়ে উচ্চগ্রামে। পাহাড়গুলোতে ভিন্ন ভিন্ন জনগোষ্ঠীর নিজস্ব সঙ্গীত রয়েছে, "লোকগীত" বা "লোক দোহারী" অত্যন্ত জনপ্রিয়। লোকগাঁথা নেপালী সমাজ ও সংস্কৃতির সাথে ওতপ্রোতভাবে মিশে আছে। চিরায়ত লোকগল্পগুলোর মূলে রয়েছে দৈনন্দিন বাস্তবতা, প্রেম-ভালবাসা, যুদ্ধ-বিগ্রহ, দানব, দেবতা যার মধ্য দিয়ে প্রকাশ পায় প্রচলিত বিশ্বাস ও সংস্কৃতি। অনেক নেপালী লোককাহিনী গান ও নাচ সহযোগে পরিবেশিত হয়।
সঠিক অনুচ্ছেদ শিরোনাম কোনটি?
titleA. জনসংখ্যা
titleB. অর্থনীতি
titleC. সংস্কৃতি
titleD. গণমাধ্যম
উত্তর: titleC
২০১৮ সালের ৮ই জুন, পিয়ন্তেক ইটালীয় ফুটবল ক্লাব জেনোয়া-এর সাথে সংবাদমাধ্যমের খবর অনুযায়ী ৪ মিলিয়ন ইউরোর বিনিময়ে চার বছর মেয়াদী একটি চুক্তি করেন। তিনি তার অভিষেক ম্যাচে কোপা ইটালিয়া-এর খেলায় ইটালীয় ক্লাব লিসে-এর বিরুদ্ধে প্রথম ১৯ মিনিটে হ্যাট্রিক করেন, পরে আরেকটি গোল সহ সর্বমোট চারটি গোল করেন, এতে করে ম্যাচটিতে তারা ৪-০ ব্যবধানে জয়লাভ করে। ২০১৮ সালের ২৬শে আগস্ট, তার দলের হয়ে ইটালীয় প্রথম সারির পেশাদার লিগ সিরি এ-তে তার অভিষেক হয়, যেখানে তিনি ইটালীয় ক্লাব এম্পলি-এর বিপক্ষে তিনি প্রথম ৬ মিনিটে একটি গোল করেন, তার দল ২-১ গোলে জিতে যায়। এর পরবর্তী সাপ্তাহে, তিনি ঐ মৌসুমে তার প্রথম যুগল গোল করেন, যেখানে তার দল ৫-৩ ব্যবধানে আরেক ইটালীয় ক্লাব সাসুওলো'র কাছে পরাজিত হয়, যেটিকে অনুসরন করে আরেকবার লাজিও-এর বিরুদ্ধে ৪-১ ব্যবধানে হারতে হয় , এইভাবে তিনি ১৯৯৯ সালে এন্ড্রি সেভচেকন্কো-এর পরে চারটি উপস্থিতে পাচঁ গোল করা প্রথম খেলোয়াড় হয়ে যান।

সঠিক অনুচ্ছেদ শিরোনাম কোনটি?
titleA. জেনোয়া
titleB. ক্রাকোভিয়া
titleC. ক্লাব খেলোয়াড়ী জীবন
titleD. আন্তর্জাতিক খেলোয়াড়ী জীবন
উত্তর: titleA
একটি খোদাই করা কাঠের উভয় দিক চামড়া দিয়ে ঢেকে এই ঢোল তৈরি করা হয়। ঢোল পিপার মতো একটা কাঠের খোলবিশেষ, যার দুই মুখ খোলা, ভেতরটা ফাঁপা। দু’দিকে চামড়া দিয়ে আচ্ছাদন দেয়া। একমুখে থাকে গরু বা মহিষের মোটা চামড়া, অন্যপ্রান্তে থাকে ছাগলের পাতলা চামড়া। এতে মোটা ও চিকন শব্দে তালে তালে ঢোল বাজে। ঢোলের খোলটির পিঠে দড়ির টানা থাকে। এই টানাতে পিতলের কড়া লাগানো থাকে। কড়া সামনে বা পেছনে টেনে ঢোলের সুর বাধা হয়। ঢোলের খোলটা মাঝখানে একটু মোটা, দুই প্রান্ত একটু সরু। 
সঠিক অনুচ্ছেদ শিরোনাম কোনটি?
titleA. বাদন
titleB. ইতিহাস
titleC. নির্মিতি
titleD. ঢাক, বাংলা ঢোল, ঢোলক
উত্তর: titleC
"১৯৭৩ সালের পশ্চিমবঙ্গ পঞ্চায়েত আইন" অনুসারে পঞ্চায়েত সমিতি পশ্চিমবঙ্গের পঞ্চায়েত ব্যবস্থার দ্বিতীয় বা মধ্যবর্তী স্তর। এই স্তর সমষ্টি উন্নয়ন ব্লক স্তরে গঠিত। পশ্চিমবঙ্গ সরকার ব্লকের নামানুসারে প্রত্যেক ব্লকে একটি করে পঞ্চায়েত সমিতি গঠন করেছেন। প্রসঙ্গত উল্লেখ্য, পশ্চিমবঙ্গে বর্তমানে মোট ৩৪১টি ব্লক ও পঞ্চায়েত সমিতি বিদ্যমান। পঞ্চায়েত সমিতিগুলি গ্রাম পঞ্চায়েতের মতোই এক-একটি নিগমবদ্ধ সংস্থা, যার একটি সাধারণ সিল রয়েছে ও যারা মামলা করতে পারে বা যার বিরুদ্ধে মামলা করা যেতে পারে। 

সঠিক অনুচ্ছেদ শিরোনাম কোনটি?
titleA. পঞ্চায়েত সমিতি প্রশাসন
titleB. পঞ্চায়েত সমিতি
titleC. গ্রাম পঞ্চায়েত প্রশাসন
titleD. পঞ্চায়েত সমিতির কার্যাবলি
উত্তর: titleB
হু জিনতাও ২১ ডিসেম্বর, ১৯৪২ তারিখে গণপ্রজাতন্ত্রী চীনের জিয়াংসু প্রদেশের তাইঝৌ জেলায় জন্মগ্রহণ করেন। তার শৈশব ও স্কুল জীবন তাইঝৌতেই কেটেছে। তার পিতামহের পরিবার মূলত চীনের আনহুই প্রদেশ থেকে জিয়াংসুতে এসেছিল। অবশ্য তার মায়ের পরিবার তাইঝৌয়ের স্থানীয়।

হু জিনতাওর বাবা ছোট পরিসরে চায়ের ব্যবসায় ও মা স্কুলে শিক্ষকতায় নিয়োজিত থাকলেও, পরিবারটি মূলত অসচ্ছল ছিল। জিনতাওর সাত বছর বয়সে তার মা মারা যান। তারপর জিনতাওর এক খালা তাকে বড় করে তুলেন। জিনতাওর বাবার পরিবার চীনের সাংস্কৃতিক বিপ্লবের বিরোধী ছিলেন, যা তরুণ জিনতাওর উপর গভীর প্রভাব ফেলেছিল। কথিত আছে এর সূত্র ধরে জিনতাও তার পিতৃপরিচয় মুছে ফেলার চেষ্টা করেছিলেন।

জিনতাও তাইঝৌ হাই স্কুলে পড়তেন এবং জানা যায় যে ছাত্র হিসেবে অত্যন্ত মেধাবী ছিলেন। পড়ালেখার পাশাপাশি নাচ ও গানে তার আগ্রহ ও মেধা ছিল।

১৯৬৪ সালে কিংহুয়া বিশ্ববিদ্যালয়ের ছাত্র থাকা অবস্থায় জিনতাও কমিউনিস্ট পার্টি অফ চায়নার সদস্যপদ গ্রহণ করেন। এই যোগদানের সময়টা ছিল চীনের সাংস্কৃতিক বিপ্লবের কিছু আগে। বিপ্লবের সময়ে জিনতাও কিংহুয়া বিশ্ববিদ্যালয় ছাত্র ইউনিয়নের চেয়ারম্যান ছিলেন। তিনি কিংহুয়া বিশ্ববিদ্যালয় থেকে ১৯৬৫ সালে পানিসম্পদ প্রকৌশল বিষয়ে স্নাতক হিসেবে উত্তীর্ণ হন। কিংহুয়াতেই তার সাথে তার বর্তমান স্ত্রী লিউ ইয়ংকিঙ্গের প্রথম দেখা হয়। পরে তারা বিয়ে করেন।

১৯৬৮ সালে জিনতাও একজন স্বেচ্ছাসেবক হিসেবে উত্তরপূর্ব চীনের গানসু প্রদেশে যান এবং সেখানকার লিউজিয়াক্সিয়া হাইড্রোইলেক্ট্রিক স্টেশানে নিযুক্ত হন। এর পাশাপাশি জিনতাও পানি সম্পদ ও বিদ্যুৎ মন্ত্রণালয়ের স্থানীয় রাজনৈতিক কর্মকান্ডও দেখাশোনা করতেন। জিনতাও ১৯৬৯ সালে চীনের রাষ্ট্রনিয়ন্ত্রিত সিনোহাইড্রো ইঞ্জিনিয়ারিং ব্যুরোতে একজন প্রকৌশলী হিসেবে যোগ দেন এবং পরের পাঁচ বছর এখানে কর্মরত ছিলেন।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. শুরুর দিকে রাজনৈতিক জীবন
titleC. গণমাধ্যমে নিয়ন্ত্রণ
titleD. তাইওয়ান
উত্তর: titleA
ইনস্টিটিউট সঙ্গে সারগোদায় বিশ্ববিদ্যালয়ের অন্তর্ভুক্তি রয়েছে এবং এটি ৪ বছরের ডিগ্রী প্রোগ্রাম পরিচালনা করে, ব্যাচেলার এর মধ্যে রয়েছে শিল্প ও ডিজাইন এবং ১-২ বছরের ডিপ্লোমা কোর্স, ফ্যাশন ডিজাইনিং, টেক্সটাইল, অভ্যন্তরীণ ডিজাইনিং, গ্রাফিক ডিজাইনিং এবং ললিতকলা । কিছু শর্ট কোর্স দেওয়া হচ্ছে যেমন ফটোগ্রাফি, ভাস্কর্য, চিত্রকর্ম, গহনা তৈরি ইত্যাদি।

সঠিক অনুচ্ছেদ শিরোনাম কোনটি?
titleA. ভর্তি
titleB. অন্তর্ভুক্তি
titleC. এলামনাই
titleD. অবস্থান
উত্তর: titleB
ইকোনোমেট্রিক্স অর্থনৈতিক মডেলসমূহের উপাত্ত সম্পর্কিত বিশ্লেষনে গাণিতিক ও পরিসংখ্যানিক পদ্ধতিতে প্রয়োগ করা হয়। উদাহরনস্বরূপ বলা যায় যে, একটি তত্ত্বে অণুমিত শর্ত ধরা হয় যে অন্যান্য সব কিছু অপরিবর্তিত থেকে একজন বেশি শিক্ষিত ব্যক্তি একজন কম শিক্ষিত ব্যক্তির চাইতে বেশী আয় করবে। অর্থনৈতিক পরিমাপকগুলো বিভিন্ন সম্পর্কের গাণিতিক ও পরিসংখ্যানিক বিষয়গুলো অন্তর্ভুক্ত করে। ইকোনোমেট্রিক্স পরিমাণগত পরিমাপের চিত্র তুলে ধরতে পারে। এগুলো অন্তর্ভুক্ত হয় বিভিন্ন তত্ত্ব পরীক্ষার বা পরিশোধনের জন্য, বিগত চলক গুলোকে বর্ণনা এবং আগামীতে আসবে এ ধরনের চলকের সম্পর্কে ভবিষ্যদ্বাণী করার জন্য।

সঠিক অনুচ্ছেদ শিরোনাম কোনটি?
titleA. সামষ্টিক অর্থনীতি
titleB. "ইকোনোমেট্রিক্স"
titleC. পারস্পরিক বৈপরীত্যের সমালোচনা
titleD. আইন ও অর্থনীতি
উত্তর: titleB
২০১৯ সালে হিসাব অনুযায়ী কাবুলের জনসংখ্যা অনুমান করা হয়েছিল ৪.১১৪ মিলিয়ন। আরও একটি ২০১৫ সালের অনুমানে জনসংখ্যা ৩,৬৭৮,০৩৪ ছিল বলে ধারণ করা হয়। যুদ্ধের কারণে শহরের জনসংখ্যা হ্রাস-বৃদ্ধি ঘটেছে। 

শহরের জনসংখ্যার প্রায় ৭৪% সুন্নি ইসলামকে অনুসরণ করে এবং ২৫% শিয়া (মূলত হাজারারা) ইসলামকে অনুসরণ করে। অবশিষ্ট ১% অনুসারী শিখ এবং হিন্দুধর্ম ধর্মালম্বী হিসেবে পরিচিত, সেইসাথে খ্রিস্টান বাসিন্দা (ফার্স্ট লেডি রুলা গণি) এবং ইহুদি বাসিন্দাও (জ্যাবলন সিমিনটোব) রয়েছে। অন্যান্য খ্রিস্টানরাও রয়েছে তবে তারা অ-আফগান এবং স্থায়ী বাসিন্দাদের চেয়ে বেশিরভাগ আন্তর্জাতিক সংস্থায় কর্মী। কাবুলে ছোট ভারতীয় এবং তুর্কি সম্প্রদায়ও রয়েছে (বেশিরভাগ ব্যবসায়-মালিক এবং বিনিয়োগকারী), এবং ১৯৮০ এর দশকে একটি বিশাল রুশ সম্প্রদায় ছিল।

সঠিক অনুচ্ছেদ শিরোনাম কোনটি?
titleA. ভূগোল
titleB. ইতিহাস
titleC. জনসংখ্যা
titleD. শিক্ষা প্রতিষ্ঠান
উত্তর: titleC
ইবরাহীম তশ্না ইসলামী শিক্ষায় সর্বোচ্চ শিক্ষাপ্রাপ্ত, সুপরিচিত এক আলেম । জীবন ধারণে তিনি ছিলেন শরিয়ত নিয়ন্ত্রিত পূর্ণাঙ্গ মুসলিম । তার সঙ্গীতও চমৎকারভাবে ইসলামী ভাব নিয়ন্ত্রিত । 
লোক গবেষক প্রফেসর নন্দলাল শর্মা তার গীতিগুচ্ছকে বিষয় বস্তু অনুযায়ী ১১টি ভাগে ভাগ করেছেনঃ 


আল্লাহ স্মরণ বিষয়ক গীতি সংখ্যা ২৫ টি । তশ্না বিশ্বের সর্বত্র দয়াল রব্বানি আল্লাহর জয়ধ্বনি শুনতে পেয়েছেন । আকাশে ও পাতালে তার মহান নামের জয়ধ্বনি । আমরা ইহজগতে যাদের বন্ধু বলে জানি তারা প্রকৃত বন্ধু নয় বলে তার অভিমত ।
মহানবী (সা.) ও স্মরণে তশ্না পঁচিশটি গান রচনা করেছেন । ‘উম্মতের কান্ডারী নবী রহমতের সাগর’; তার রওজা মোবারক জিয়ারত করতে সক্ষম না হওয়ায় কবি আফছোছ করেছেন । তার মনে হয়েছে এজন্য তার ‘জমানা বিফলে গেছে’ ।

সুফি সাধনার বিভিন্ন তত্ত্ব নিয়ে ইবরাহীম তশ্না গান রচনা করেছেন । যেমন- ফকিরিতত্ত্ব, নিগূঢ়তত্ত্ব, দেহতত্ত্ব, কামতত্ত্ব প্রভৃতি । ফকিরিতত্ত্ব সম্পর্কে তার রচিত গীতি সংখ্যা বেশি নয় । ফকির বলতে বর্তমানে ভিক্ষুক বা উদাসী বে’শরা ফকির বা মাজারে মাজারে ঘুরে বেড়ানো মাদকাসক্তদের বোঝানো হয় । এরা প্রকৃত ফকির নয় । প্রকৃত ফকির হলেন দীনের ফকির । একমাত্র আল্লাহকে লাভ করার আশায় যারা পার্থিব সুখশান্তি ভোগবিলাস বর্জন করে সৃষ্টিরহস্য অণুসন্ধানের পথে নেমেছেন । “সুফিগণ আহারে-বিহারে পোশাক-পরিচ্ছদে অত্যন্ত সাধাসিধে জীবনযাপন করেন । সুফি সাধক হাসান বসরী বা সুফি সাধিকা রাবেয়া বসরীর জীবনী আলোচনা করলে দেখা যায় তারা উভয়েই অত্যন্ত সহজসরল জীবনযাপন করতেন । সুফি সাধিকা রাবেয়া বসরী ছিলেন চিরকুমারী এবং আজীবন নিরামিষ ভোজী,” (কোশল ১৯৯৮:৩৮-৩৯) বাহ্যিক আচারসর্বস্ব বা লোকদেখানো পোশাকি ফকির প্রকৃত ফকির নয় । যিনি আল্লাহ প্রেমে বিভোর হয়ে আল্লাহতে ফানা বা মিশে যেতে চান তিনিই প্রকৃত ফকির ।

বাউলদের মতো সুফি সাধকগণও দেহকে ব্রহ্মাণ্ডের প্রতিরূপ মনে করেন । তাই তাদের মরমি গানে দেহের উপাদান এবং দেহের অভ্যন্তরস্থ শিরা-নাড়ি প্রভৃতির পরিচয় পাওয়া যায় । প্রখ্যাত সুফিগণ বিশ্ব সৃষ্টিতত্ত্বের রূপরেখা প্রণয়ন করেছেন । 
উদাসী তশ্না দেহকে গৃহের সঙ্গে তুলনা করেছেন । আসলে দেহ হচ্ছে রূহের বা জীবাত্মার আধার মাত্র । আমরা সাধারণ মানুষ দেহকেই ‘আমি’ বলে ভুল করে থাকি । সুফি সাধকগণ তাই দেহকে প্রাধান্য না-দিয়ে এক দেহে ছয় লত্বিকার অবস্থিতির কথা বলেন । 
নিগূঢ়তত্ত্ব বা পরমতত্ত্ব সম্পর্কে সুফি কবিগণ গান রচনা করেছেন । এ ধরনের গানে রূপকের সাহায্যে সৃষ্টি, স্থিতি নয় এবং জীবাত্মা ও পরমাত্মার সম্পর্কের গূঢ়তত্ত্ব বিধৃত হয়েছে । সুফি সাধক না-হলে এসব রূপক তত্ত্বের অর্থ অণুধাবন করা সম্ভব নয় ।

ভক্তহৃদয়ের আকুল আর্তি কবির ভক্তিমূলক গানে প্রকাশিত হয়েছে । কবি অণুভব করেছেন ভবলোকে তিনি নিরাশ্রয়, তার কোনো সঙ্গী-সাথি নেই । একমাত্র অনাথের নাথ আল্লাহ তাকে আশ্রয় দিতে পারেন । সমস্ত পাপতাপ থেকে তিনি যেন তাকে উদ্ধার করেন এজন্য মাবুদের দরবারে আকুল আবেদন করেছেন । 
মরমি কবি ইবরাহীম তশ্না বিচ্ছেদ পর্যায়ের গানই বেশি রচনা করেছেন । সুফি কবিদের রচনায় বিচ্ছেদের প্রাধান্য বেশি থাকে । কারণ পৃথিবীতে আসা মানেই পরমত্মার সঙ্গে জীবাত্মার বিচ্ছেদ ।

সঠিক অনুচ্ছেদ শিরোনাম কোনটি?
titleA. ইসলামি জলসার প্রচলন
titleB. সঙ্গীত বৈচিত্র
titleC. তশ্না উপাধি
titleD. জন্ম ও পারিবারিক জীবন
উত্তর: titleB
ফুটবল মালয়েশিয়ার সবচেয়ে জনপ্রিয় খেলা। ফুটবলের পরেই জনপ্রিয়তার শীর্ষে আছে ব্যাডমিন্টন। এছাড়াও হকি, টেনিস,ঘোড়দৌড়,মার্শাল আর্ট এখানে জনপ্রিয়। ২০৩৪ সালে অনুষ্ঠিতব্য বিশ্বকাপ ফুটবলের অন্যতম আয়োজক হতে পারে দেশটি। আন্তর্জাতিক বিভিন্ন প্রতিযোগীতায় মালয়েশিয়ার সরব উপস্থিতি লক্ষ্যনীয়। মালয়েশিয়া সর্বপ্রথম ১৯৫৬ সালে মেলবোর্ন অলিম্পিক গেমসে অংশ নেয়। মালয়েশিয়া এ পর্যন্ত অলিম্পিকে ৬টি মেডেল জিতেছে যার ৫টিই এসেছে ব্যাডমিন্টন থেকে।

সঠিক অনুচ্ছেদ শিরোনাম কোনটি?
titleA. খেলাধুলা
titleB. প্রশাসনিক অঞ্চল
titleC. চিত্তাকর্ষক স্থান
titleD. মালয়েশিয়ার রাজা
উত্তর: titleA